*Melléklet a 10/2021. (II. 01.) számú Polgármesteri határozathoz*

**HASZONKÖLCSÖN-SZERZŐDÉS**

amely létrejött egyrészről **Kiskőrös Város Önkormányzata** *(Székhely: 6200 Kiskőrös, Petőfi Sándor tér1., törzskönyvi azonosító szám: 724782, statisztikai számjel: 15724784-8411-321-03, adószáma: 15724784-2-03, képviseli: Domonyi László polgármester)*, mint az ingatlan tulajdonosa ***(a továbbiakban: Kölcsönadó)***,

másrészről **KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság** *(Székhely: 6200 Kiskőrös, Petőfi Sándor út 108., Cégjegyzékszám: Cg. 03-09-128662, statisztikai számjele: 25286281-8110-572-03, adószáma: 25286281-2-03, képviseli: Schäffer Tamás András ügyvezető),* mint üzemeltető ***(a továbbiakban: Üzemeltető)***

harmadrészről, **Kiskőrös és Környéke Mozgáskorlátozottak Egyesülete** *(Levelezési cím: 6200 Kiskőrös, Petrovics utca 4., statisztikai számjel: 18347463-9499-529-03, adószáma: 18347463-1-03, képviseli: Détári Ferencné elnök),* mint kölcsönvevő ***(a továbbiakban: Kölcsönvevő) (a továbbiakban: Szerződő Felek)*** között az alulírott napon és helyen, az alábbi feltételek mellett:

1. Kiskőrös Város Önkormányzata – a Polgári Törvénykönyvről szóló 2013. évi V. törvény 6:357. § alapján, valamint a /2021. számú Polgármesteri határozat alapján –a Kiskőrös és Környéke Mozgáskorlátozottak Egyesülete részére haszonkölcsönbe adja az Önkormányzat korlátozottan forgalomképes vagyonát képező és tulajdonában lévő Kiskőrös, 2442 hrsz-ú, természetben Kiskőrös, Kossuth L. út 27. szám alatti ingatlan területén lévő 46,5 m2 alapterületű épületet.
2. Kölcsönvevő az 1. pont szerint kölcsönvett ingatlant kizárólag közérdekű tevékenységével összefüggő célokra használhatja.
3. Kölcsönvevő az 1. pontban biztosított jogát az épület, valamint a hozzá tartozó helyiségek rendeltetésszerű használatának, valamint a szerződésnek megfelelően, továbbá a rendes gazdálkodás szabályai szerint köteles gyakorolni.
4. Szerződő felek megállapodnak, hogy a Kölcsönadó a fentiekben nevesített ingatlan használatát ingyenesen meghatározott 2 éves időtartamra, 2021. február 01. napjától 2023. január 31. napjáig átengedi a Kölcsönvevő részére.
5. A kölcsönvett ingatlan használatával felmerült költségek a Kölcsönvevőt terhelik. A Kölcsönvevő kötelezettséget vállal arra, hogy megfizeti az ingatlan közüzemi díjait, valamint az ingyenes használat időtartama alatt felmerülő egyéb terheket.
6. Kölcsönadó és Üzemeltető kötelezettséget vállal arra, hogy Kölcsönvevő által igénybe vett közüzemi szolgáltatások díját a szolgáltató szervezetnek megelőlegezi.
7. Kölcsönvevő kötelezettséget vállal arra, hogy az elektromos áram közüzemi szolgáltatások díját negyedévente, Kölcsönadó által kibocsátott számla ellenében Kölcsönadónak, a földgáz és víz közüzemi szolgáltatások díját Kölcsönvevő, Üzemeltető által kibocsájtott számla ellenében megtéríti.
8. Kölcsönadó hozzájárul ahhoz, hogy az ingatlan jelen szerződés időtartamára, a Kiskőrös és Környéke Mozgáskorlátozottak Egyesülete székhelyeként a Kecskeméti Törvényszéken bejegyezésre kerüljön. Kölcsönvevő kötelezettséget vállal arra, hogy a szerződés megszűnését követően haladéktalanul gondoskodik a bejegyzés változásának a Kecskeméti Törvényszéken történő átvezettetéséről.
9. Kölcsönadó hozzájárul ahhoz, hogy Kölcsönvevő a bérleti jogviszony időtartalma alatt – saját költségén – internet vonalat igényeljen és működtessen a kölcsönvett épületben.
10. Az ingatlan használatával felmerült költségek legalább 3 havi meg nem térítése esetén Kölcsönadó a haszonkölcsön-szerződést azonnali hatállyal felmondhatja.
11. Jelen szerződés a határozott idő elteltével minden további jognyilatkozat, vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
12. A rendeltetésszerű használatot, a megállapodásban foglalt kötelezettségek teljesítését, a közérdekű célok megvalósítását, valamint a helyiségek kihasználtságát a Kölcsönadó a törvényben foglalt feltételekkel, előzetes bejelentést követően jogosult ellenőrizni.
13. Kölcsönvevő az ingatlant – ha jelenlegi közérdekű feladatellátása megszűnik, vagy az a feladatai ellátásához szükségtelenné válik – rendeltetésszerű használatra alkalmas állapotban köteles a Kölcsönadónak visszaadni. Kölcsönvevő kötelezettséget vállal arra, hogy a Kölcsönadót erről haladéktalanul, írásban értesíti.
14. Kölcsönvevő köteles gondoskodni az ingyenes használatba adott ingatlan takarításáról, tisztán tartásáról és a keletkezett nem háztartási szemét elszállításáról.
15. Kölcsönvevő az ingyenes használati jogának gyakorlását harmadik személy részére nem adhatja át.
16. Kölcsönvevő a kizárólagos használatában lévő épület karbantartásáról, belső felújításáról, elektromos és egyéb berendezésének, felszerelésének javításáról, felújításáról és cseréjéről a saját költségére köteles gondoskodni. Kölcsönvevő az ingyenesen használt ingatlan vonatkozásában átalakítási és a helyiségek eredeti rendeltetését megváltoztató építési munkákat csak a tulajdonos hozzájárulásával végezhet. Ez az engedély azonban nem pótolja az ezzel összefüggő egyéb szakhatósági engedélyeket.
17. Szerződő Felek megállapodnak abban, hogy Kölcsönvevő az épület használatával, üzemeltetésével összefüggő kérdéseket Üzemeltető kapcsolattartója felé jelzi (Magyar János 20/ 944-3127).
18. Szerződő felek megállapítják, hogy az ingyenes használatba adott ingatlan a megállapodás megkötésekor a biztonságtechnikai és tűzvédelmi előírásnak megfelel. Jelen megállapodás időtartama alatt a hatósági előírások betartása, esedékes érintésvédelmi vizsgálatok elvégzése Kölcsönvevő feladata és saját költségére történik.
19. Kölcsönadó a szerződést írásban felmondhatja, ha Kölcsönvevő a szerződésben vállalt, vagy jogszabályban előírt egyéb lényeges kötelezettségét nem teljesíti.
20. Kölcsönvevő kijelenti, hogy a nemzeti vagyonról szóló 2011. évi CXCVI. Tv. 11. § (11) bekezdésében foglaltak alapján átlátható szervezetnek minősül.
21. Jelen szerződésben nem szabályozott kérdésekben szerződő felek a Polgári Törvénykönyvről szóló 2013. évi V. törvény és a nemzeti vagyonról szóló 2011. évi CXCVI. törvény rendelkezéseit tekintik irányadónak.

Jelen haszonkölcsön-szerződést a szerződő felek elolvasás után, mint akaratukkal mindenben megegyezőt, helybenhagyólag írták alá.

Kiskőrös, 2021.

Kiskőrös Város Önkormányzata, Kiskőrös és Környéke Mozgáskorlátozottak

mint kölcsönadó képviseletében: Egyesülete

mint kölcsönvevő képviseletében:

Domonyi László Détári Ferencné

polgármester elnök

KŐRÖSSZOLG Kft., Ellenjegyzem:

mint üzemeltető képviseletében:

Schäffer Tamás András dr. Turán Csaba

ügyvezető jegyző